
	  PARLAMENTUL ROMÂNIEI

CAMERA DEPUTAŢILOR


	COMISIA JURIDICĂ,

DE DISCIPLINĂ ŞI IMUNITĂŢI
Nr. 31/836/2008
	
	Comisia pentru
industrii si servicii

   Nr.23/371/2008



Bucureşti, 3 februarie 2009

PL-x 525/2008
BIROUL PERMANENT
 AL
CAMEREI DEPUTAŢILOR



Vă înaintăm,  alăturat,  Raportul comun asupra propunerii legislative privind Statutul personalului aeronautic nenavigant tehnic din aviaţia civilă din România, trimisă celor două comisii sesizate în fond cu adresa nr. PL-x 525  din 8 septembrie 2008.


Prin obiectul de reglementare şi conţinutul său, propunerea legislativă face parte din categoria legilor organice.



PREŞEDINTE,


     PREŞEDINTE,


Daniel BUDA


     Iulian IANCU        

Bucureşti, 3 februarie 2009 
P.l. x- 525/2008

RAPORT  comun

asupra propunerii legislative privind Statutul personalului aeronautic nenavigant tehnic din aviaţia civilă din România

Potrivit prevederilor art. 95 din Regulamentul Camerei Deputaţilor, republicat,  Comisia juridică de disciplină şi imunităţi  şi Comisia pentru industrii şi servicii au fost sesizate spre dezbatere în fond, cu propunerea legislativă privind Statutul personalului aeronautic nenavigant tehnic din aviaţia civilă din România, transmisă cu adresa Pl.-x 525 din 8 septembrie 2008 şi înregistrată cu nr.31/836 din 9 septembrie 2008 şi, respectiv, cu nr. 23/371 din 9 septembrie 2008. 


În conformitate cu dispoziţiile art. 75 din Constituţia României, republicată, şi ale art.92 alin. (9) pct. 2 din Regulamentul Camerei Deputaţilor, republicat, Camera Deputaţilor este Cameră decizională.


Senatul, în calitate de primă Cameră sesizată, a respins propunerea legislativă, menţionată mai sus, în şedinţa din 30 iunie 2008. 

          

Consiliul Legislativ a avizat favorabil propunerea legislativă, cu unele observaţii şi propuneri, conform avizului nr.350/20.03.2008. 


Guvernul, prin punctul de vedere transmis cu adresa nr. 1064 din 9 mai 2008, nu susţine adoptarea acestei iniţiative legislative.


Propunerea legislativă are ca obiect stabilirea regimului juridic al personalului aeronautic tehnic din aviaţia civilă, activităţile tehnice îndeplinite, categoriile de personal tehnic din Aviaţia Civilă din România, precum şi drepturile şi obligaţiile acestuia, indiferent de forma de proprietate a organizaţiilor/unităţilor din care provin. 


În conformitate cu prevederile art. 61 şi 63 din Regulamentul Camerei Deputaţilor, republicat, membrii celor două comisii sesizate în fond  au examinat propunerea legislativă în şedinţe separate. Comisia pentru industrii şi servicii a examinat iniţiativa legislativă  în şedinţa din 23 septembrie 2008, iar membrii Comisiei juridice, de disciplină şi imunităţi au examinat propunerea legislativă în şedinţa din 3 februarie 2009. 

La dezbaterile Comisiei pentru industrii şi servicii  au participat, în calitate de invitaţi, din partea Ministerului Transporturilor, domnul Antonel Tănase- secretar de stat şi doamna Carmen Pop-consilier. 

În cadrul dezbaterilor, membrii celor două Comisii au constatat că propunerea legislativă a rămas fără obiect ca urmare a adoptării Legii nr. 95 din 14 aprilie 2008 privind Statutul personalului aeronautic tehnic nenavigant din aviaţia civilă din România, publicată în Monitorul Oficial, Partea I,  nr. 304/18 aprilie 2008.


La lucrările Comisiei juridice, de disciplină şi imunităţi au fost prezenţi 17 deputaţi, din totalul de 25 membri, iar la cele ale Comisiei pentru industrii şi servicii au fost prezenţi 22 de deputaţi din totalul de 23 membri. 


În urma examinării iniţiativei legislative membrii celor două Comisii au hotărât, în unanimitate, să propună plenului Camerei Deputaţilor, respingerea propunerii legislative privind Statutul personalului aeronautic nenavigant tehnic din aviaţia civilă din România. 

În raport de obiectul şi conţinutul reglementării, proiectul de lege face parte din categoria legilor organice.
        PREŞEDINTE,        

        PREŞEDINTE,

         Daniel BUDA                 

         Iulian IANCU       


         SECRETAR,

          
           SECRETAR, 
 Gabriel ANDRONACHE
                    Mircea MARIN
Consilieri: Daniel BĂDINA şi Octavian MARTIN
Expert : Mihaela IVAN-CUCU

